On jõululaupäev. Sa oled internetist illegaalselt omandanud mõned filmid ja pole eriti süvenenud. Mõtled lihtsalt, et oli vist mingi tore soomlaste film ja võtad omale netist. Siis on jõululaupäev poole peal. Peebike magab, süüa on ja kohvi on tehtud ja kutsud 3/4 perest teleka ette. "Emme tõmbas nii toreda filmi! Vaatame nüüd kõik koos ja ma teen oma kommikarbi ka lahti". Ja siis film algab. Kohe  alguses tundub, et pole vist päris see, aga no eks see varastatu kvaliteet võib ikka kahtlane olla. No ja siis hakkab mingi noormees end veeni süstima ja lamab ebamugavas poosis maas. Polnudki tore jõulufilm!